### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 10. november 2021 har vedtaget Magistratens foranstående indstilling af 25. oktober 2021.

**Beslutningsforslag fra KF**

Den lange periode hvor mange i vores samfund har været hjemme for at arbejde eller studere online. Familierne har ikke kunne have deres faste rutiner, og den enlige er måske blevet endnu mere ensom.

Det har været en hård tid, og en af de afledte effekter er desværre et øget misbrug. Et misbrug der kan blive plads til når pauserne på arbejdspladsen ikke er der og det er nem tilgængelig i hjemmet.

Rusmiddelcenteret , ikke bare i [adresse], oplever en øget henvendelse til særlig abstinensbehandling i de seneste måneder. Rusmiddelscenteret kan ikke imødekomme de mange henvendelser og mennesker med et misbrug bliver opfordret til at komme igen senere eller henvende sig til egen læge.

Et misbrug der ikke behandles, kan have store konsekvenser ikke bare for den enkelte, men for hele familien. Derfor er det væsentlig at vi holder et fokus på at hjælpe mennesker ud af et misbrug når de er klar, et misbrug der er blevet mere tydeligt og måske også øget som følge af COVID-19.

Det indstilles at

* Der afsættes ressourcer til til at lave et øget indsats som følge af COVID-19. Målet er at den øgede tilgang som følge af Corona afvikles.

Stillet at Yrsa Andresen på vegne af den konservative byrådsgruppe.

**INDSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE**

**Svar på forslag fra KF om styrket rusmiddelbehandling som følge af COVID-19**

### Indstilling

Den 9. juni 2021 behandlede byrådet forslag fra KF om at afsætte ressourcer til øget rusmiddelbehandling, for at afvikle en øget tilgang hertil, som følge af COVID-19. Forslaget blev sendt til behandling i Magistraten.

Rusmiddelcenter [adresse] har under COVID-19 perioden oplevet en øget tilgang af borgere, der ønsker at komme i rusmiddelbehandling, særligt abstinensbehandling. Yderligere har abstinensbehandlingen i Rusmiddelcentret været lukket fra 21. juni til 30. august grundet sygeplejerskestrejken.

Der foretages en omprioritering indenfor forvaltningen til at opnormere med en sygeplejerske i et halvt år, da den stigende efterspørgsel vurderes at være midlertidig og relateret til COVID-19 nedlukning af samfundet.

### Sagens forløb

26-05-2021 Aarhus Byråd
Sagens behandling blev udsat i byrådets møde den 26. maj 2021.
 09-06-2021 [adresse]
Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 10. juni 2021 om magistratsbehandling af forslaget.

Sagen bedes tilbagesendt byrådet via Magistraten.

 07-10-2021 Sociale Forhold og Beskæftigelse
  Beslutningsforslag besvaret med indstilling fra Magistratsafdelingen for Sociale Forhold og Beskæftigelse.
 20-10-2021 Borgmesterens Afdeling påtegning
Fremsendes til Magistraten. Det bemærkes, at indstillingen er fremsendt rettidigt til Borgmesterens Afdeling, men efterfølgende dialog mellem Sociale Forhold og Beskæftigelse og Borgmesterens Afdeling om indstillingen har betydet, at indstillingen ikke kunne nå byrådsbehandling indenfor den fastsatte frist på tre måneder efter byrådsbehandlingen af beslutningsforslaget. Borgmesterens Afdeling har derudover ingen bemærkninger til indstillingen.
 25-10-2021 Magistraten

Fremsendes til [adresse] med bemærkning, at Magistraten i mødet den 25. oktober 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 7. oktober 2021.

Der udarbejdes notat fra forvaltningen.

Connie Krogh var forhindret i at deltage i sagens behandling.

 10-11-2021 [adresse]
Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 10. november 2021 har vedtaget Magistratens foranstående indstilling af 25. oktober 2021.